OpenLLM-France/wikimedia huggingface dataset:
# Torreón

Torreón Mexiko iparraldeko Coahuila de Zaragoza estatuko hiri eta udalerria da. 2010ean 608.836 biztanle zituen hiriak, eta 639.629 biztanle udalerriak. Metropoli eremuak, Comarca Lagunera deitutakoak, 15 udalerri hartzen ditu bere baitan, tartean Coahuilako Torreón eta Matamoros eta Durangoko Gómez Palacio eta Ciudad Lerdo. Metropoli eremu horrek 1.283.564 biztanle zituen 2010ean.

## Geografia

Torreón Coahuila de Zaragoza estatuaren hego-mendebaldean dago, Nazas ibaiaren ertzean, 1.140 metroko garaieran.

## Klima

Datu klimatikoak (Torreón) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 32.5 | 35.0 | 39.5 | 40.5 | 42.2 | 43.0 | 39.8 | 39.2 | 38.0 | 36.0 | 34.8 | 32.5 | 43.0 |
| Batez besteko tenperatura maximoa (°C) | 22.2 | 25.3 | 25.6 | 32.3 | 35.2 | 35.3 | 34.1 | 33.5 | 31.8 | 29.4 | 26.1 | 22.7 | 29.5 |
| Batez besteko tenperatura minimoa (°C) | 6.6 | 8.5 | 11.9 | 15.3 | 18.7 | 20.6 | 20.4 | 20.1 | 18.6 | 15.2 | 10.2 | 7.3 | 14.5 |
| Erregistraturiko tenperatura minimoa (°C) | −7.0 | −5.0 | −5.5 | 1.8 | 4.0 | 10.0 | 11.0 | 10.0 | 7.5 | 4.0 | −2.8 | −8.0 | −8.0 |
| Euria (mm) | 11.9 | 3.6 | 1.5 | 5.2 | 22.3 | 35.2 | 35.9 | 38.6 | 43.1 | 16.6 | 6.7 | 11.3 | 231.9 |
| Iturria: Servicio Meteorológico National ||||||||||||||

## Ekonomia

Nekazaritza eremu oparoko merkataritza, industria (janari industria, ehungintza, kimika industria, metalurgia, tresneria elektrikoa eta mekanikoa) eta zorupeko aberastasunen ustiketa (petrolio, zilar, zink eta kobre hobiak) dira ekonomia jarduera nagusiak. 1936. urtean, Lázaro Cárdenas mexikar lehendakariak Mexikoko nekazaritza kooperatiba handiena sortu zuen Torreonen. Burdinbide- eta errepidegune garrantzitsuan dago hiria, eta aireportua ere dauka.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Macmillan, Palgrave, The Statesman's Yearbook 2017: The Politics, Cultures and Economies of the World, 823. orrialdea, Macmillan Publishers, books.google.es
* ↑ NORMALES CLIMATOLÓGICAS 1971-2000. Servicio Meteorológico National. Retrieved on December 19, 2011.

## Kanpo estekak

* (Gaztelaniaz) Comarca Laguneraren webgunea, comarcalagunera.com
* Datuak: Q386991
* Multimedia: Torreón / Q386991
# Torrevelilla

Torrevelilla Teruelgo udalerria da, Bajo Aragón eskualdean dagoena.
2009ko urtarrilaren 1eko erroldaren arabera 194 biztanle zituen.

## Ikus, gainera

* Teruelgo udalerrien zerrenda

## Kanpo estekak

* Datuak: Q1553894
* Multimedia: La Torre de Vilella / Q1553894
# Torreón (udalerria)

Torreón Mexikoko udalerri bat da. Coahuila de Zaragoza estatuan kokatua dago. 2010ean 639.629 biztanle zituen 1.255,98 km²ko azaleran. Herriburua [[Torreón (Torreón)|Torreón]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3238418
* Multimedia: Torreón Municipality / Q3238418
# Torri Huske

Torri Huske (Virginia (AEB), 2002ko abenduaren 7a) igeriketan aritzen den kirolari estatubatuarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), Zilarrezko domina lortu zuen 4x100 igeri estilo erreleboan, AEBko taldea ordezkatzen (3:51,73), Australiako taldearen (urrezko domina 3:51.60) atzetik eta Kanadako taldearen (brontzezkoa, 3:52,60) aurretik geratu zen; hauek osatzen zuten taldea: Regan Smith, Lydia Jacoby, Torri Huske, Abbey Weitzeil, Rhyan White, Lilly King, Claire Curzan eta Erika Brown-ek.
2024ko Udako Olinpiar Jokoetan, Parisen, bost domina eskuratu zituen, urrezkoak hiru eta zilarrezkoak bi.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | 4x100 errelebo lau-estiloak, emakumezkoa |
| 2024 | Paris ( Frantzia) | 01 ! | 100 m tximeleta |
| 2024 | Paris ( Frantzia) | 01 ! | 4x100 m medley |
| 2024 | Paris ( Frantzia) | 01 ! | 4x100 m medley mistoa |
| 2024 | Paris ( Frantzia) | 02 ! | 100 m librea |
| 2024 | Paris ( Frantzia) | 02 ! | 4x100 m librea |

## Erreferentziak

* ↑ «Torri Huske» olympedia.org 2021-10-07an begiratua. (Ingelesez)
* ↑ "Torri Huske" olympics.com 2021-10-07an begiratua. {{Es}
* ↑ Igeriketa, 4x100 errelebo lau-estiloak, emaitzak 2020 olympedia.org (Ingelesez)

## Kanpo estekak

* Datuak: Q106920599
* Multimedia: Torri Huske / Q106920599
# Torreáguilako erromatar villa

Torreáguilako erromatar villa Badajozko probintziako Barbaño herrian dagoen aztarnategi erromatarra da. Kristo ondorengo lehenengo mendekoa da eta villa bat zen. Erromatarren garaian Lusitania probintzian zegoen, Augusta Emerita hiriburua zen babesean, Guadiana ibaiaren ertzetan. Aztarnategiak ia 30.000 m2 ditu.

## Kokapena

189 itsaso gaineko metroetan dago eta Guadiana ibaitik 300 metrotara. Villara joateko Montijo-Barbaño errepidea hartu behar da. Errepide horrek aztarnategia bitan banatzen du.

## Deskribapen historikoa

Objetuak eta aztarnategiaren egitura aztertuta, eraikina I. mendearen erdi aldekoa dela pentsatu da. Historikoki villa honek erabilera luzea izan zuen zeren eta VII. mendean oraindik bizirik zegoen; zenbait eraikin geroago ere erabili izan ziren, bestetik.
Ziur aski villa hau soldadu erromatar zahar batena izan zen, ejertzitoa utzi ondoren Augusta Emeritan bizi zena. Orain arte aurkitutako eskeletoen arabera, villan 500-700 pertsona bizi zirela kalkulatu daiteke. Villaren biztanleak etxearen beharren arabera antolatzen ziren, aktibitateen arabera. Kasu honetan alde urbanoa eta larreko aldea bereizi egiten ziren; bigarren horretan zeramika tailerra, bidrio tailerra, baseriko lanak, sotoak, termak, e.a. zeuden, hau da, autohornitzea ziurtatzeko guztia. Alde urbanoan nagusiak bizi ziren.
Villaren aurkikuntza 1984ko martxoan izan zen, laborantza helburuekin lur mugimendu batzuk egiterakoan.

## Ikus, gainera

* Villa
* Augusta Emerita

## Kanpo estekak

* (Gaztelaniaz):Torreáguilako villa erromatarrari buruzko entzuteko gida.
* (Gaztelaniaz):Torreáguilako villa erromatarrari buruzko erreportaia eta argazkaiak. Egilea, Lourdes Torres.
* Datuak: Q9093962
# Torrey (Utah)

Torrey Ameriketako Estatu Batuetako inkorporatutako herri bat da. Wayne konderrian dago, Utah estatuan. 231 biztanle ditu, 4,309932 kilometro koadroko azaleran banatuta.

## Ikus, gainera

* Wayne konderrian

## Kanpo estekak

* Datuak: Q483141
* Multimedia: Torrey, Utah / Q483141
# The Expanse

The Expanse (euskaraz: « mugagabetasuna»), estatubatuar telesaila da, Mark Fergus eta Hawk Ostbyk Amazon Prime Videorako sortua. James S. A. Coreyren eleberri sailean oinarrituta dago.

## Sinopsia

Oharra: Atal honek istorio osoa edo amaiera argitzen du.
Berrehun urte etorkizunean, eguzki-sistema erabat kolonizatu batean, Josephus Miller poliziaren detektibeak, Zeresen, asteroide gerrikoan jaioa, desagertutako neska gazte bat aurkitzeko eginkizuna du: Juliette «Julie» Andromeda Mao. Bien bitartean, James Holden, Canterbury izotz-zamaontziko lehen ofiziala, Lurraren, Marteren eta Gerrikoaren arteko harremanak ezegonkortu egingo direla mehatxatzen duen istripu tragiko batean murgilduko da. Zailtasun horietatik urrun, espazioan, Chrisjen Avasarala, Nazio Batuetako exekutiba bat, Lurraren eta Marteren arteko gerra saihesteko lanean ari da, kosta ahala kosta. Laster jakingo dute hirurek emakume desagertua eta izotz-zamaontziaren patu tragikoa gizateria osoa mehatxatzen duen konspirazio zabal baten parte zirela.

## Aktoreak

* Steven Strait: James Holden
* Dominique Tipper: Naomi Nagata
* Cas Anvar: Alexander Kamal
* Wes Chatham: Amos Burton / Timothy
* Thomas Jane: Josephus Aloisus "Joe" Miller
* Paulo Costanzo: Shed Garvey
* Florence Faivre: Juliette "Julie" Andromeda Mao
* Shawn Doyle: Sadavir Errinwright
* Shohreh Aghdashloo: Chrisjen Avasarala
* Frankie Adams: Roberta "Bobbie" Draper
* Cara Gee: Camina Drummer
* Nadine Nicole : Melba Alzbeta Koh / Clarissa Melpomene Mao
* Keon Alexander: Marco Inaros
* Jasai Chase Owens : Filip Inaros

## Kanpo estekak

* Datuak: Q18389644
* Multimedia: The Expanse (TV series) / Q18389644
# The Expendables 2

The Expendables 2 (euskaraz Mertzenarioak 2) 2012ko Simon West ingeles zinema zuzendariak zuzendutako ekintza film bat da. Sylvester Stallone, Jason Statham, Jet Li, Dolph Lundgren, Chuck Norris, Terry Crews, Randy Couture, Liam Hemsworth, Jean-Claude Van Damme, Bruce Willis eta Arnold Schwarzenegger aktoreek antzeztu zuten.
The Expendables (2010) filmaren jarraipena da, era berean, The Expendables 3 (2014) izeneko jarraipena izan zuen.

## Argumentua

Oharra: Atal honek istorio osoa edo amaiera argitzen du.
Barney Ross (Sylvester Stallone), Lee Christmas (Jason Statham), Yin Yang (Jet Li), Gunner Jensen (Dolph Lundgren), Toll Road (Randy Couture), Hale Caesar (Terry Crews) eta Billy the Kid (Liam Hemsworth) mertzenarioek osatutako taldea berriz berrelkartu da, oraingoan Church jaunak (Bruce Willis) itxuraz erraza eta diru etekinak emango dituen lantxo bat egiteko kontratatu baiditu. Halere, beren egitasmoa okertu egingo da, Jean Vilain (Jean-Claude Van Damme) gaizkileak segada ipiniko baidie. Orduan taldearen griña bakarra hartaz mendekatzea izango da. Honela, igarotzen diren leku orotik beren etsaien artean suntsipena eta kaosa zabalduko dute, azkenean ezusteko mehatxu bat topatu arte: militar erabilerarako egokitutako bost tona plutonio, munduan boterearen oreka aldatzeko adina kopuru.

## Aktoreak

* Sylvester Stallone: Barney Ross
* Jason Statham: Lee Christmas
* Jet Li: Yin Yang
* Dolph Lundgren: Gunner Jensen
* Chuck Norris: Booker
* Terry Crews: Hale Caesar
* Randy Couture: Toll Road
* Liam Hemsworth: Billy the Kid
* Jean-Claude Van Damme: Jean Vilain
* Bruce Willis: Church
* Arnold Schwarzenegger: Trench Mauser
* Scott Adkins: Hector
* Yu Nan: Maggie Chan

## Kanpo estekak

* The Expendables 2 filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q210812
* Multimedia: The Expendables 2 / Q210812
# The Everly Brothers

The Everly Brothers (euskaraz: «Everly anaiak») Iowako rockabilly eta country duo bat izan zen. 1952 eta 1961 artean ospetsuak izan ziren oso eta rock & rollaren historian eragin handia izan zuten, batez ere, The Beatles, Simon & Garfunkel, Neil Diamond, Electric Light Orchestra, Mark Knopfler, Billy Joel, The Hollies, The Eagles, The Beach Boys edo The Four Seasons bezalako artistengan.

## Taldeko kideak

* Isaac Donald "Don" Everly (1937ko otsailaren 1a - 2021eko abuztuaren 21a)
* Phillip "Phil" Everly (1939ko urtarrilaren 19a - 2014ko urtarrilaren 3a)

## Diskografia

* The Real Everly Brothers (1958)
* The Everly Brothers (Cadence) (1958)
* Songs Our Daddy Taught Us (Rhino) (1959)
* Songs Our Daddy Taught Us (Ace) (1959)
* It's Everly Time (1960)
* Rockin' With (Mini EP) (1960)
* The Fabulous Style Of The Everly Brothers (1960)
* A Date With The Everly Brothers (1961)
* Both Sides Of An Evening (1961)
* Souvenir Sampler (1961)
* Christmas With The Everly Brothers (1962)
* Instant Party (1962)
* Folk Songs Of The Everly Brothers (1962)
* Rock 'n' Soul (1965)
* Gone, Gone, Gone (1965)
* Beat & Soul (1965)
* In Our Image (1966)
* Two Yanks In England (1966)
* The Hit Sound Of The Everly Brothers (1967)
* The Everly Brothers Sing (1967)
* Roots (1968)
* Wake Up Little Susie (Harmony) (1969)
* Chained To A Memory (1970)
* Everly Brothers Show (1970)
* Stories We Could Tell (1972)
* Don't Worry Baby (1973)
* Pass The Chicken And Listen (1973)
* Everlys (1975)
* New Album (1977)
* The Everly Brothers (Profile) (1981)
* EB 84 (1984)
* Home Again (1985)
* All They Had To Do Was Dream (1985)
* Born Yesterday (1986)
* The Everly Brothers (Bella Musica) (1988)
* Some Hearts (1989)
* Heartaches And Harmonies (1994)

## Kanpo estekak

* Datuak: Q690138
* Multimedia: The Everly Brothers / Q690138
# The Evil Dead

    Artikulu hau filmari buruzkoa da; frankizia gaitzat duena beste hau da: «Evil Dead»
The Evil Dead komedia beltzeko film bat da, Sam Raimi estatubatuar zinema zuzendariarena, 1981ean plazaratua. Ikusle kopuruaren aldetik arrakasta lortu zuen, eta bere generoko kultuzko film bilakatu zen. Evil Dead II eta Army of Darkness filmekin batera, Evil Dead izeneko film sorta osatzen du.

## Argumentua

Oharra: Atal honek istorio osoa edo amaiera argitzen du.
Unibertsitateko bost ikasle —Ash (Bruce Campbell), Linda (Betsy Baker), Cheryl (Ellen Sandweiss), Scott (Richard DeManincor) eta Shelly (Theresa Tilly)— Tennesseeko oihanetan sartu dira asteburua etxola batean pasatzeko. "Nekronomikon" liburuak bertan dago eta bere pasarteak dituen grabagailu bat entzutean, oihaneko izpirituak berpiztuko dira.

## Aktoreak

* Bruce Campbell: Ashley J. "Ash" Williams
* Ellen Sandweiss - Cheryl Williams.
* Betsy Baker - Linda.
* Richard DeManincor - Scotty.
* Theresa Tilly - Shelly.
* Bob Dorian - Knowby profesorra.

## Kanpo estekak

* Army of Darkness filmaren IMDBko fitxa irakurgai (Ingelesez)
* Datuak: Q327604
# The Expendables (2010eko filma)

The Expendables (euskaraz Mertzenarioak) 2010eko Sylvester Stallone estatubatuar zinema zuzendari eta aktoreak zuzendu eta antzeztutako ekintza film bat da. Stallonez gain, Jason Statham, Jet Li, Dolph Lundgren, Randy Couture, Terry Crews, Steve Austin eta Mickey Rourke aktoreek antzeztu zuten.
Nolabaiteko 1980ko hamarkadako zinema aretoetako urrezko aroko ekintza filmeen omenaldia da, hortik garai horretako aktore beterano ugarik antzeztua izatea. Adibidez, Dolph Lundgren suediar aktoreak, etenaldi luze baten ostean, 1995eko Johnny Mnemonic filmetik antzeztu zuen lehenbiziko filma izan zen.
Filmak ikusle eta diru etekinei dagokionez izandako arrakastari esker, beste bi jarraipen izan ditu: The Expendables 2 (2012) eta The Expendables 3 (2014).

## Argumentua

Oharra: Atal honek istorio osoa edo amaiera argitzen du.
Mertzenario talde bat Hego Amerikako herrialde batean infiltratu eta bertako diktadore gupidagabe eta ustela kendu dezaten kontratatua izan da. Jada bertan daudela, engainua eta traizioz beteriko armiarma sare baten erdian topatuko dira. Behin beren misioak porrot egin eta gero, oraindik eta erronka handiagoari aurre egin beharko diote: Taldearen batasuna salbatu eta urteetan zehar taldekideak elkarren artean izan duten adiskidetasuna mantentzea.

## Aktoreak

* Sylvester Stallone: Barney Ross
* Jason Statham: Lee Christmas
* Jet Li: Yin Yang
* Dolph Lundgren: Gunner Jensen
* Eric Roberts: James Munroe
* Randy Couture: Toll Road
* Steve Austin: Dan Paine
* David Zayas: Garza jenerala
* Giselle Itié: Sandra
* Charisma Carpenter: Lacy
* Gary Daniels: Britainiar
* Terry Crews: Hale Caesar
* Mickey Rourke: Tool
Bruce Willis aktoreak Church jauna antzeztuz kameoa burutu zuen. Arnold Schwarzenegger aktoreak Trench Mauser pertsonaia antzeztuz krediturik gabeko kameoa burutu zuen.

## Kanpo estekak

* The Expendables filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q206374
* Multimedia: The Expendables (2010 film) / Q206374
# The Eternal Daughter

The Eternal Daughter 2022ko Joanna Hogg ingeles zinema zuzendariaren misteriozko film dramatikoa da.

## Sinopsia

Oharra: Atal honek istorio osoa edo amaiera argitzen du.
Rosalind eta Julie, ama-alabak, taxi zuri batean iristen dira Galesko herri baten aldirietako hotelera. Garai batean Rosalinden familiaren jabetza zena egun bed and breakfast bat bilakatu dute. Amaren urtebetetzea ospatzera etorri dira, haurtzaroa igaro zuen etxera, eta Julie zuzendari eta gidoilariak istorio berri bat topatu eta idazteko asmoa du. Julieren filmak amarekin duen harremana izango du erdigunean, baina idazketa prozesua zaildu egingo da Julie ohartzen baita etxe horrek oroitzapen onez gain bizipen traumatikoak dakarzkiola Rosalindi. Alaba bere helburua zalantzan jartzen hasiko da, eta bere buruari galdetuko dio ea zilegi den ama gogorapen mingarri horiek bizitzera behartzea bere filmerako materiala eduki ahal izateko.
Ama-alaben hoteleko egonaldia hasieratik izango da arazotsua: Juliek erreserbatutako gela ez dago libre, nahiz eta istorioak aurrera egin ahala ikusiko den hoteleko bezero bakarrak direla; wifi seinalea eraikinaren goiko solairuan bakarrik dago; gauetan Juliek kolpe soinuak entzuten ditu, eta ezinezkoa dirudi ura irakiteko teontzi bat lortzea. Horiei guztiei gehitu behar zaizkie gogo txarrez erantzuten diela harrerako neska gazteak eta hotelak etxe sorgindu kutsua duela.

## Aktoreak

* Tilda Swinton: Julie and Rosalind Hart
* Joseph Mydell: Bill
* Carly-Sophia Davies: hoteleko langilea

## Erreferentziak

* 1 2 «Behe lainotan gordetako ama-alabak» Berria 2023-05-06 CC BY-SA 4.0 lizentziapean.

## Kanpo estekak

* Datuak: Q105227223
# The Exchange (telesaila)

The Exchange (arabieraz: الصفقة‎; euskaraz: «Burtsa») kuwaitar telesail laburra da.

## Sinopsia

Oharra: Atal honek istorio osoa edo amaiera argitzen du.
Kuwaiten jazotako istorio bat da, 1980ko hamarkadaren amaierakoa, eta bi emakume dira protagonista. Herrialdeko burtsa merkatua konkistatzen eta ustelkeriaz blaituriko gizonezkoen botere sarea birrintzen ahaleginduko dira. Benetako gertakarietan oinarrituta dago, eta Saddam Husseinek gobernaturiko Irakek Kuwait inbaditu aurreko urteetan dago girotuta.

## Aktoreak

* Rawan Mahdi
* Mona Hussain
* Mohamed Mansour
* Hessa Jasem Al-Nabhan
* Hussain Al-Mahdi

## Erreferentziak

* ↑ «The Exchange» Berria 2023-02-11 CC BY-SA 4.0 lizentziapean.

## Kanpo estekak

* Datuak: Q116730489
# The Exorcist III

The Exorcist III, (euskaraz Exorzista III), 1990eko William Peter Blatty estatubatuarrak zuzendutako beldurrezko film bat da. Blattyren Legion (1983) eleberrian oinarritua dago. George C. Scott, Ed Flanders, Jason Miller, Scott Wilson eta Brad Dourif aktoreek antzeztu zuten.
The Exorcist (1973), Exorcist II: The Heretic (1977) eta The Ninth Configuration (1980) aurrekariak eta Exorcist: The Beginning (2004) eta Dominion: Prequel to the Exorcist (2005) jarraipenak dauzka.

## Argumentua

Oharra: Atal honek istorio osoa edo amaiera argitzen du.
Teilatuetatik zintzilik dabilen emakumea, aspaldi hildako serieko hiltzailea bere biktimak banan-banan erailtzen, Sugarrak eztanda egin, sugeak sigi-saga ibili, lurra ireki eta infernu izugarria agerian utzi, deabrua itzuli da... baina Damien Karras (Jason Miller) apaizak etsaiaren presentzia berriz ere sumatu eta hura garaitzeko Kinderman (George C. Scott) detektibe siniskaitzari laguntza eskatuko dio.

## Aktoreak

* George C. Scott: William F. Kinderman teientea
* Ed Flanders: Aita Joseph Dyer
* Jason Miller: X gaixoa / Damien Karras
* Scott Wilson: Temple doktorea
* Brad Dourif: James Venamun / "Gemini Hiltzailea"
* Grand L. Bush: Mel Atkins sarjentua
* Nicol Williamson: Aita Morning
* Nancy Fish: Emily Allerton erizaina
* Tracy Thorne: Amy Keating erizaina
* Barbara Baxley: Shirley
* Harry Carey Jr.: Aita Kanavan
* George DiCenzo: Alan Stedman doktorea
* Tyra Ferrell: Blaine erizaina
* Lois Foraker: Merrin erizaina
* Don Gordon: Ryan
* Mary Jackson: Clelia andrea
* Zohra Lampert: Mary Kinderman
* Ken Lerner: Freedman doktorea
* Viveca Lindfors: X erizaina
* Lee Richardson: Aita Riley
* Kevin Corrigan: Aldareko mutikoa
* Demetrios Pappageorge: Casperelli
* Jodi Long: Ametseko emakumea
* Samuel L. Jackson: Ametseko gizon itsua
* Amelia Campbell: Ametseko neska
* C. Everett Koop: Bere burua antzeztuz
* Larry King: Bere burua antzeztuz
* Patrick Ewing: Heriotzaren Aingerua
* Teresa Wright: Penitentziagilea
* Fabio: Aingerua
* Colleen Dewhurst: Pazuzu (ahotsa)

## Kanpo estekak

* IMDBko fitxa irakurgai (Ingelesez)
* Datuak: Q1150596
# Terre Hill (Pennsylvania)

Terre Hill Pennsylvaniako borough bat da. Lancaster konderrian kokatua dago. 2010ean 1.295 biztanle zituen, 1,18 kilometro koadrotan banatuta.

## Ikus, gainera

* Lancaster konderria

## Kanpo estekak

* Datuak: Q948528
* Multimedia: Terre Hill, Pennsylvania / Q948528
# Terre di Pedemonte

Terre di Pedemonte Suitzako udalerria da. Ticino kantonamenduan dago, Melezza Subdistrict $^{(en)}$ barrutian. 2014an 2,588 biztanle zituen 12,16 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q2405262
* Multimedia: Terre di Pedemonte / Q2405262
Losone Maggia Isorno
# Terregles

Terregles, Eskoziako gaeleraz: Tìr na h-Eaglaise, Eskoziako herri eta parrokia zibil bat da, Dumfries eta Galloway eremu administratiboan.

## Kanpo estekak

* Datuak: Q7703381
* Multimedia: Terregles / Q7703381
# Terre del Reno

Terre del Reno Italiako udalerri bat da. Ferrarako probintzian kokatuta dago, Emilia-Romagna eskualdean. 9.962 biztanle ditu, 51,04 kilometro koadroko azaleran banatuta.
2016ko urriko herri erreferendumean erabaki zenez, Mirabello eta Sant'Agostino herriek bat egin zuten; horrela eratu zen Terre del Reno udalerria, 2017ko urtarrilaren 1ean.

## Mugakideak

Terre del Renok honako udalerri hauekin egiten du muga:
    Bondeno Cento Galliera Poggio Renatico Pieve di Cento Vigarano Mainarda

## Erreferentziak

* ↑ (Italieraz) Salvo il paese di Bersani: Bettola boccia la fusione

## Kanpo estekak

* Datuak: Q28091309
* Multimedia: Terre del Reno / Q28091309
# Terrebonne (Quebec)

Terrebonne Quebeceko udalerri bat da, Kanadan. Lanaudière eskualdean kokatuta dago, eta horren barruan dagoen Les Moulins konderriko eskualde udalerria da.. 2011ko zentsoaren arabera 106,322 biztanle zituen 154.74 kilometro koadroko azaleran.

## Kanpo estekak

* Datuak: Q139190
* Multimedia: Terrebonne, Quebec / Q139190